16. rujna u Domovinskom ratu

**Domovinski rat po nadnevcima**: 16. rujna u Domovinskom ratu.

- Brojne kasarne JNA prešle u ruke Hrvatske vojske uključujući Slavonski Brod, Koprivnicu, Makarsku, Petrinju, Podravsku Slatinu i Lučko.

**- Borbeni zrakoplovi JNA raketirali su televizijske odašiljače na Sljemenu kraj Zagreba i onaj na Grbama pokraj Nina.**

- Hrvatske obrambene snage uništile 10 JNA tenkova blizu Osijeka. Snage JNA konstantno napadaju osječku bolnicu.

**- JNA napala lički gradić Otočac u kojem su tom prilikom ubijene četiri osobe i razorena crkva Svetog Trojstva.**

- Američki, hrvatski i bosansko-hercegovački veleposlanici u UN odlučno traže isključenje "Jugoslavije" iz svjetske organizacije, te istaknuli da Srbija i Crna Gora nemaju pravo isključivog nasljeđivanja bivše države.

- Specijalci iz Srbije trebali su likvidirati, uoči londonske konferencije, dvadesetak uglednih Srba Gorskog Kotara, ali su zapeli u minskim poljima.
- HDZ BIH, unatoč teškoćama u ratu, glavna je politička snaga hrvatskog naroda u BiH, izjavili u Ljubuškom predstavnici Crkve u Hrvata u BiH.

- U Ženevi Alija Izetbegović potpisao zajedničku muslimansko-srpsku deklaraciju, kojom je dogovoreno da se unutar buduće Unije BiH održi referendum o odcjepljenju, što otvara mogućnost podjele BiH, dok bi sva prava Unije, uključujući i članstvo u UN, pripala republici s muslimanskom većinom.

- Muslimanska vojska, Armija BiH u selu **Čusto Brdo kod Maglaja** izmasakrirala je tri člana obitelji Pere Zekića, Peru i suprugu mu te njihovu malodobnu djevojčicu.

- Pripadnici muslimanske Armije BiH počinili su u ramskom selu **Hudotskom** nedaleko Prozora stravičan zločin nad pripadnicima HVO-a koji su im se predali nakon garantiranja sigurnosti. Ukupno 22 zavezana pripadnika HVO-a (uglavnom s prostora Jajca) ubijena su brutalno iz neposredne blizine na razne načine - vatrenim i hladnim oružjem.

- Muslimanska Armija BiH je odgovorna za pokolj Hrvata u selu Uzdol 14. rujna kada je ubijena 41 osoba, priopćeno novinarima u sarajevskom sjedištu UNPROFOR-a.

**- Vojni vođa djela pobunjenih hrvatskih Srba, četnički "kapetan Dragan" izjavio je u austrijskom dnevniku "Kurier" da će u "krajini" teći još mnogo krvi.**

- Sveti Otac Ivan Pavao II darovao 100.000 dolara za pomoć prognanicima u Hrvatskoj.

- Središnje mjesto u beogradskim kuloarima ima izjava Borislava Mikelića, Miloševićeva čovjeka u Kninu, da nisu točne tvrdnje kako je blisko odcjepljenje Srba u istočnoj Slavoniji, Baranji i zapadnom Srijemu od Knina, no, za razliku od te izjave, iz Knina do Beograda sve češće stižu vijesti o podjeli tzv. krajina, prema kojima bi se Knin "žrtvovao" a Slavonija pripojila Srbiji.

- Prvi izletnici, njih oko 1.000, stigli na oslobođene Plitvice.

- Nakon što je Hrvatskoj izručeno 39 osumnjičenih za oružanu pobunu, ratne zločine i genocid, iz Knina je prema graničnom prijelazu u Lipovcu krenuo konvoj od 800 Srba koji su odlučili napustiti Hrvatsku.

- U novooslobođeni grad Jajce uskoro bi se moglo vratiti 22.000 prognanih jajačkih Hrvata.

- U Zadarskoj biskupiji porušeno 28 crkava, 7 župnih kuća i 9 ostalih crkvenih objekata, izjavio u intervjuu "Večernjem listu" nadbiskup Marijan Oblak.

- Glavni zapovjednik UNPROFOR-a u BiH general Rupert Smith zatražio od srpskog zapovjednika generala Ratka Mladića da osim topova većih od 100 milimetara i minobacača promjera većeg od 82 mm iz okolice Sarajeva ukloni i sve topove promjera većeg od 76 mm te protuzrakoplovne topove.

- Izborna apelacijska potkomisija primila 75 pritužbi na regularnost glasovanja u BiH.

- Zapadni promatrači, uključujući i Richarda Holbrooka, ustvrdili kako "ništa nije narušilo vjerodostojnost izbora" u BiH.

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.